google/wiki40b huggingface dataset:
Kvinneaksjonen for selvbestemt abort

Kvinneaksjonen for selvbestemt abort var et aksjonsutvalg på midten av 1970-tallet. Det besto av Nyfeministene, Norsk Kvinneforbund, Kvinnefronten og Norsk Kvinnesaksforening som skulle organisere kampen for å sikre kvinners rett til selvbestemt abort i Norge. Målet var å opprette lokale kvinneaksjoner rundt i landet og danne motvekt til den nylig opprettede Folkeaksjonen mot selvbestemt abort. Kvinneaksjonen ble stiftet den 19. juni 1974.

Bakteppe for aksjonen

Norge fikk sin første abortlov i 1960 under Einar Gerhardsens tredje regjering og denne innebar en avkriminalisering av abort, og rett for at norske kvinner kunne få innvilget abort under visse forutsetninger. Hver kvinne måtte søke til en lege som deretter kunne søke videre til en abortnemnd bestående av to leger. Senere dokumentasjon viste at søknadene ble behandlet svært ulikt i ulike deler av landet. Abortdebatten ble intensivert av at Arbeiderpartiet satte selvbestemt abort på programmet etter et benkeforslag på landsmøtet i 1969. Høyresiden og særlig Kristelig Folkeparti argumenterte sterkt i mot enhver liberalisering. Fra 1970 satte kvinnebevegelsen stadig mer preg på debatten.

Organisering og aktivitet

I begynnelsen var det få organiserte kvinnegrupper og aksjonen måtte basere seg på nyoppstartede grupper med liten erfaring. Kvinnefronten dannet ryggraden hadde flest grupper rundt i landet og dannet da ryggraden i det politiske arbeidet.
Kvinneaksjonens aktiviteter var hovedsakelig sentrert til Oslo og Trondheim. Her opprettet aktivistene abortstands og delte ut løpesedler og drev informasjonsarbeid.
En av de større aksjonene fant sted 3. september 1974 da tusen mennesker hadde møtt fram på Universitetsplassen for å høre appeler til støtte for selvbestemt abort. Senere statsminister Gro Harlem Brundtland var blant appellantene.
Kvinneaksjonen ga ut informasjonsheftet ”Hva betyr selvbestemt abort” etter å ha mottatt økonomiske bidrag fra Arbeiderpartiet og Sosialistiske legers forening. Første opplag på 100 000 ble distribuert på kort tid.

Ny abortlov og etterspill

Selvbestemt abort ble nedstemt i Stortinget under behandling av Stortingsmelding nr. 51. Et av SV’s medlemmer, Otto Hauglin, stemte mot loven ut fra samvittighetshensyn. I januar 1975 ble abortretten utvidet til å gjelde sosiale indikasjoner. Det innebar at kvinnens økonomiske situasjon kunne være grunnlag for abortvedtak. Skuffelsen etter disse lovbehandlingene splittet kvinnebevegelsen og Kvinneaksjonen ble oppløst. Kvinnefrontere mente at de andre organisasjonone hadde godtatt den nye loven, noe de selv var sterk uenige i. Kvinnebevegelsen fortsatte deretter aktivismen gjennom sine egne organisasjoner.
Loven om selvbestemt abort ble vedtatt våren 1978 etter at venstresiden vant valget. Antall aborter per år har siden da ligget stabilt rundt 15 000.
A Collection of Beatles Oldies

Sporliste

Alle låter er skrevet av John Lennon og Paul McCartney om ikke annet oppgis.
Bartolozziolucanus

Utseende

Små (ca. 13 millimeter), brun-svarte hjortebiller, kroppen ganske matt. Hannens kjever er moderat forstørrede. Pronotum er mye bredere enn dekkvingene, i fremre del med parallelle sider, i bakre del sterkt tilsmalnende bakover. Dekkvingene har markerte punktstriper. Artene minner mye om enkelte arter i slektene Aegus og Aegotypus.

Levevis

Larvene utvikler seg i råtne trestammer.

Utbredelse

Slekten er bare kjent fra de nordlige delene av Borneo: Sabah og Sarawak.
Campus NooA

Campus NooA (Nordic open online Academy) er en offentlig godkjent norsk nettskole og et internasjonalt senter for nettkurs og nettstudier. Skolen har opprettet en skandinavisk studentkommisjon, etablert et internasjonalt kvalitetsråd og et rådgivende organ med internasjonale eksperter og engasjert samarbeidspartnere i flere land. Skolen samarbeider med utdanningsinstitusjoner, organisasjoner og lærere om å utvikle mange kurs på flere språk. Campus NooA er bygget opp rundt den flerspråklige læringsplattformen Moodle.
Campus NooA ble startet i 2012 av professor i nettbasert utdanning Morten Flate Paulsen som har vært sentral i oppbyggingen av NKI Nettstudier og president i the European Distance and E-learning Network (EDEN).
Campus NooA baserer sin nettpedagogikk på teorien om kooperativ frihet og transparens i nettbasert utdanning som er beskrevet i boken «Kooperativ frihet som ledestjerne i nettbasert utdanning». Det betyr at skolen legger til rette for både samarbeid og individuell fleksibilitet. Sentrale nettpedagogiske virkemidler er sosiale medier, nettbaserte læringsressurser, tankedelingsoppgaver, bloggoppgaver, individuelle oppgaver med tilbakemelding fra lærer, personlige presentasjoner og nettbaserte diskusjonsfora.
Mimoeme

Utseende

Middelsstore, avlange trebukker, enten gulbrune med brunsvarte tegninger eller mørke med grønnlig metallglans, dekkvingenes rot brunrød. Antennene er tynne og lengre enn kroppen. Pronotum er sylindrisk, lite innsnevret ved roten. Dekkvingene er jevnbrede. Beina er middels lange, lårene slanke.

Utbredelse

Slekten er kjent fra Venezuela og Fransk Guyana.
FA-cupen 1966/67

FA-cupen 1966/67 var den 86. sesongen av den engelske FA-cupen. Tottenham Hotspur slo Chelsea 2–1 i finalen.
Halldis Moren Vesaas-prisen

Halldis Moren Vesaas-prisen er en norsk litteraturpris som deles ut årlig til en lyriker og/eller gjendikter som gjennom flere verk har markert seg med en egen stemme i norsk poesi.
Prisen ble stiftet av Norlis bokhandel i 1995. Juryen består av en seksjonsleder fra Norli, en litterær direktør fra et forlag og daglig leder i Norsk Forfattersentrum.
Oljevalutakrigføring

Oljevalutakrigføring henviser til en teori om at en av hoveddrivkreftene bak USAs utenrikspolitikk har vært den amerikanske dollarens status som verdens oljevaluta. Ordet ble først brukt av William R. Clark, som skrev boken Petrodollar Warfare.

Teorien

Mye av handelen av olje i verden blir gjort i amerikanske dollar. Ifølge tilhengere av oljevalutakrigføringsteorien, skaper de fleste lands behov for å importere olje samtidig et behov for store reserver med amerikanske dollar for å importere olje. Dette skaper et vedvarende behov for amerikanske dollar, og presser valutakursen oppover uavhengig av den økonomiske situasjonen i USA. Dette lar, ifølge denne teorien, den amerikanske staten tjene penger på seigniorage og å utstede obligasjoner med lavere rente enn de ellers kunne gjort. Som et resultat av dette kan den amerikanske staten drive med større underskudd enn de fleste andre stater. En sterkere dollar betyr også at varer importert inn til USA er relativt billige.
En annen side av teorien er også at oljeprisen i USA er mer stabil enn andre steder, siden importørene ikke trenger å bekymre seg for variasjoner i oljeprisen i samme grad. Siden USA importerer mye olje, er også markedet i USA tungt avhengig av tilgjengeligheten av olje og raffinerte produkter slik som flydrivstoff, diesel og bensin. Siden oljeprisen kan være en viktig politisk faktor, er den amerikanske regjeringen sensitiv ovenfor oljeprisen.
Politiske opponenter til USA har derfor en viss interesse av å flytte valutaen olje handles i over til euro eller andre valutaer. EU kunne på samme vis teoretisk sett tjene på samme vis hvis euro erstattet dollar som oljevaluta.

Historie

Petrodollar-systemet oppstod tidlig på 1970-tallet i etterspillet av Bretton Woods-kollapsen. Ifølge Clark fryktet president Richard Nixon og hans utenriksminister, Henry Kissinger, at flukten fra den internasjonale gullstandarden kunne føre til et plutselig fall i den globale etterspørselen for amerikanske dollar. Dette, kombinert med et økende budsjettunderskudd og kostnader som følge av Vietnamkrigen, førte til at en rekke møter ble avholdt mellom Henry Kissinger og den saudiarabiske kongefamilien. Utfallet av møtene ble en avtale der USA forpliktet seg til å gi militær beskyttelse for Saudi-Arabias oljefelt, og til gjengjeld ville Saudi-Arabia kun prise sin olje i amerikanske dollar, og nekte å selge olje for noen som helst annen valuta. 
Innen 1975 hadde alle de oljeproduserende landene i OPEC inngått avtaler om å handle olje i amerikanske dollar, og å investere overskuddet i amerikanske fond, i bytte for lignende tilbud fra USA.

Politiske hendelser

I 2000 konverterte Irak alle sine oljetransaksjoner under Oil for Food-programmet til euro. Da USA invaderte Irak i 2003, ble oljesalget igjen basert på amerikanske dollar.
Regjeringen i Iran tar teorien om oljevalutakrigføring som fakta, og har forsøkt å etablere sin egen iranske oljebørs, hvor olje handles i gull, euro, dollar og japanske yen. I midten av 2006 indikerte Venezuela støtte til Irans beslutning om å tilby olje for euro.
Central Delhi (distrikt)

Demografi

Ved folketellingen i 2011 var det 578 671 innbyggere i distriktet, mot 646 385 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 10,44 % ved folketellingen i 2011 mot 12,45 % i 2001. Antallet jenter i den alderen per tusen gutter var 902 i 2011 mot 903 i 2001.
Tonkin Island

Tonkin Island er en smal, isdekt øy som ligger 20 km sørøst for Choyce Point på Bowman Coast i Larsen isbrem. Øya er merket med isfrie fjelltopper i hver ende. Øya ble oppdaget og fotografert fra luften av U.S. Antarctic Service (USAs) i 1940 og ble kartlagt av Falkland Islands Dependencies Survey (FIDS) i 1947 og oppkalt etter John E. Tonkin, assistent i FIDS ved Stonington Island, 1945–47. Den ble kalt Lewis Island av Ronne antarktiske forskingsekspedisjon (RARE) etter at det ble tatt flere flyfoto i 1947. Navnene Isla Mateo de Toro Zambrano og Isla Riquelme viser til de nordlige og sørlige deler av denne øya, som er vist som to øyer på et chilensk kart fra 1947.
David Lammy

Tidlig liv og utdannelse

Lammy ble født i Tottenham nord i London, av to guyanesiske foreldre og oppdradd av hans mor etter at faren forlot familien. Lammy vektlegger det å ha blitt oppdradd av en enslig forelder som grunnen til at han har engasjert seg i «positive parenting» og han har offentlig gått inn for at fedre bør være mer aktive i deres barns liv. Lammy startet organisasjonen Black Fatherhood in the 21st Century, som forsøker a utfordre på områder rundt fedres roller, spesielt i den svarte arbeiderklassebefolkningen. Lammy har forsøkt å utfordre, ved å benytte seg selv som eksempel, forestillingen om at det er få positive og karrieredrivende svarte menn i England.
Lanshan (Linyi)

Lanshan (kinesisk: 兰山区; pinyin: Lánshān Qū) er et distrikt i provinsen Shandong i Folkerepublikken Kina. Det ligger i byprefekturet Linyi.
Lanshan har et areal på 650,37 km² og teller 870 000 innbyggere (2003).
Alice Evans

Faglig virke

Evans utdanna seg først i hjemstaten og virka noen år som lærer, før hun begynte å studere naturfag. I 1909 tok hun bachelorgraden i bakteriologi ved Cornell-universitetet i Itacha i New York og året etter mastergraden ved Universitetet i Wisconsin (Madison). Hun blei sterkt anbefalt å fortsette studiene på universitetets doktorgradsprogram, men hadde ikke økonomi til dette. 
Evans fikk imidlertid tilsetting som forsker i Landbruksdepartementets meieriavdeling, der hun undersøkte bakteriologien i melk og ost. Hun var den første kvinnelige forskeren som fikk ei fast stilling i departementet.
På denne tida var det antatt at råmelk fra ku var helsebringende. Evans oppdaga imidlertid i 1917 at bakterien Bacillus abortus, som en visste var årsak til spontanaborter hos kyr, kunne finnes i råmelk og kunne forårsake sjukdommen brucellose (maltafeber) hos mennesker. Hun anbefalte sterkt pasteurisering av melk som et effektivt middel mot bakterien. Resultatene blei først ikke tatt på alvor, dels fordi Evans var kvinne, dels fordi hun mangla doktorgrad. Funna blei seinere stadfesta av andre forskere, og etter en del motstand, blei det rundt 1930 påbudt i USA med pasteurisering. Dermed gikk forekomsten av brucellose kraftig ned.
I 1918 gikk Evans over i den nasjonale, offentlige helsetjenesten (United States Public Health Service). Her dreiv hun med laboratorieforskning på epidemisk hjernehinnebetennelse og influensa.
Evans blei i 1928 den første kvinna som blei valgt til president i Society of American Bacteriologists (nå American Society for Microbiology). Hun mottok etter hvert også flere æresdoktorater. I 1993 blei hun innvotert i National Women's Hall of Fame.
Morimopsini

Utseende

Nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

De fleste artene lever i Sørøst-Asia, østover til Ny-Guinea, men det finnes også en del arter i Afrika.
ISO 9001:2008

ISO 9001, Systemer for kvalitetsstyring - Krav er en del av standardserien ISO 9000, Systemer for kvalitetsstyring. Den beskriver hvilke overordnede krav som stilles til virksomheter som ønsker å bli sertifisert iht. denne standardserien. Denne artikkelen omhandler den norske oversettelsen av 2008-versjonen av denne standarden.

Punkt 2: Normativ referanse

Her står det at standarden er bygget på begrepsapparatet som er definert i ISO 9000:2005, Systemer for kvalitetsstyring - Grunntrekk og terminologi.

Punkt 3: Termer og definisjoner

Her står det at standarden følger begrepsapparatet i resten av ISO 9000-serien. I tillegg står det at ordet "produkt" kan erstattes med ordet "tjeneste" i hele standarden.
C215-viadukten

C215-viadukten er en 20 km lang kassebro fullført i 2007. Viadukten kostet rundt 40 millioner USD, og er lokalisert i Taiwan og er en del av Taiwans høyhastighetsjernbanenett.
Anita Lasker-Wallfisch

Liv og virke

Anita ble født in i en jødisk familie, der far var jurist og mor fiolinist. Hun hadde to søstre, Marianne og Renata, begge fem år eldre. Familien ble diskriminert fra 1933 og innen andre verdenskrig brøt ut, var situasjonen desperat. Hennes far hadde kjempet for Tyskland i første verdenskrig og mottatt jernkorset.
Marianne som var den eldste av søstrene, lykkes med å komme seg til England, men i april 1942 ble foreldrene tatt. Datteren fikk ingen offisiell beskjed om hvordan det gikk med dem, men hun antok at de ble drept i Isbica, nær Lublin i Polen.
Lasker-Wallfisch og hennes søster ble sendt til Auschwitz i separate tog. I den interne rangeringen i Auschwitz sto kriminelle høyere enn jøder, men høyere enda var musikere. Lasker-Wallfisch ble spurt av en medfange om hun kunne spille og kom inn i orkesteret til Alma Rosé. Tilfeldigvis manglet orkesteret en cellist. Anita berget overlevde som følge av musikken, og kunne berge sin egen søster også, som tæret på hennes rasjoner. 
Dirigenten Alma Rosé døde innen 1942. Da russerne senere nærmet seg, ble søstrene satt på et tog med 3 000 andre fanger, og fraktet til Bergen-Belsen, under ytterst vanskelige forhold. Mens Auschwitz hadde vært velorganisert, var Belsen det rene kaos. Fangene fikk ikke mat og det herjet med sykdommer. Etter seks måneder kom frigjøringen, og det ble oppdaget at maten hadde fantes, men ikke var delt ut. Renata som kunne engelsk ble tolk. Hun trakk med seg sin søster Anita inn i tolketjenesten, på tross av manglende språkkunskaper. I 1946 dro de to søstrene til England. Anita hadde en suksessrik karriere som musiker, mens Renata arbeidet for BBC, og senere giftet seg og flyttet til Frankrike. Den eldste søsteren døde like etter krigen i barselseng.
Bladmøll

Utseende

Små (vingespenn 5 – 20 mm), slanke, langbeinte møll. Kroppen er lang og slank, hodet forholdsvis bredt, i pannen tett kledt med oppstående hår. Labialpalpene er ikke spesielt lange, antennene er trådformede og vanligvis omtrent like lange som forvingene. Forvingene er lange og smale, i spissen med lange hårfrynser. På farge er de gjerne mer eller mindre rødlige hos Gracillariinae, kontrastrikt farget i brunlig og sølvhvitt hos Lithocolletinae og mer eller mindre hvite hos Phyllocnistinae. Hos mange arter står bakhjørnet av forvingen opp som en dusk når møllen blir sett fra siden, slik som hos grasmøll (Elachistidae), men de kjennes vanligvis lett fra disse på den slanke kroppsbygningen og de lange antennene. Bakvingene er stavformet smale med lange, men grisne, hårfrynser. Bakkroppen er ganske slank, beina lange og tynne. Mange arter har hårdusker på lårene og/eller leggene som står ut som flagg.
De unge larvene er flattrykte og har munndeler spesielt tilpasset å leve av sevje, mens store larver er sylindriske med vanlige, bitende munndeler.

Levevis

Bladmøllene er bladminerere, det vil si at larvene utvikler seg mellom hudlagene på over- og undersiden av et blad, uten å bryte gjennom huden. De etterlater et område av tomrom inne i bladet, en mine. Denne kan være av forskjellig form for de forskjellige artene, dette, sammen med vertsplanten, kan brukes til å bestemma hvilken art det dreier seg om. De aller fleste bladmøllene lever på busker eller trær. I de fem første larvestadiet lever den vesle, flattrykte larven av sevje, deretter skifter de form (hypermetamorfose) og blir sylindriske, munndelene fornadrer seg også. De siste larvestadiene tygger i seg bladvev, det er disse som lager de karakteristiske minene. Når larven er ferdigvokst, gnager den seg ut, slipper seg ned på bakken og forvandler seg til en puppe. De voksne møllene flyr vanligvis om ettermiddagen og kvelden. Den norske entomologen Ragnhild Sundby viste at ospeminérmøllen (Phyllocnistis labyrinthella) blir angrepet av en rekke små snylteveps, selv om det dreier seg om en ganske liten møll.

En gammel gruppe

Fossile blader med miner slik som de Phyllocnistis-artene etterlater seg, er kjent fra Kritt-tiden, 97 millioner år før nåtid. De stammer etter alt å dømme fra bladmøll. Det er også kjent to arter voksne bladmøll fra Baltisk rav, 20 – 40 millioner år gammelt.

Skadedyr

Selv om mange av bladmøllene lever på økonomisk viktige arter, er det sjelden at de forekommer i så store mengder at de gjør vesentlig skade. Normalt blir bare en del av bladet ødelagt av en larves angrep. Et unntak er ospeminérmøll (Phyllocnistis labyrinthella) og poppelminérmøll (Phyllocnistis unipunctella), som begge kan gjøre skade på osp om de er svært tallrike. Cameraria ohridella gjør mye skade på hestekastanje.
Leangkollen

Leangkollen, også omtalt som Leangkollen hotell og liknende, er et kurs- og konferansehotell i Bleikeråsen i Asker i Akershus med utsikt over Oslofjorden. Tømmerhuset ble opprinnelig bygd under andre verdenskrig, etter tysk forbilde som landssted for partiføreren Vidkun Quisling. Etter krigen ble eiendommen overtatt av Norsk Sjømannsforbund som  ferie- og kurssted. Det har blitt ombygd og utbygd en rekke ganger siden. I 1970 ble det hotell. Dagens Quality Hotel Leangkollen hadde i 2019 98 gjesterom med 146 senger.

Historikk

Eiendommen tilhørte opprinnelig Bleiker (Bleker) gård som i 1865 rydda til husmannsplassen Bråten på stedet. 
Quisling, leder i det nasjonalistiske fascistpartiet Nasjonal Samling (NS) før og under krigen, kjøpte eiendommen i 1941. Han begynte i hemmelighet å bygge fire lafta tømmerhytter på i alt 600 m², blant annet en stor gildehall. Anlegget ble tegna av Wilhelm K. Essendrop, arkitekten som også stod bak ombygginga av Villa Grande på Bygdøy TIL Quislings førerbolig «Gimle». Anlegget ble på folkemunne, og i avisomtaler etter krigen, kalt «Ørneredet» etter Hitlers Berchtesgaden. Bygningene ble utstyrt med verdifullt innbo beslaglagt og stjålet fra Norske Selskap og privatpersoner. Stedet ble ikke ferdig, og det ble aldri tatt i bruk.
Etter frigjøringa i 1945 overtok den norske staten eiendommen ved Direktoratet for fiendtlig eiendom som solgte det til Norsk Sjømannsforbund i 1947. Stedet fikk da navnet «Leangkollen» og ble opprusta. Det åpna i 1948 som ferie- og rekreasjonssted for norske sjøfolk, og som fagskole, med 35 overnattingsplasser. 
I 1958 ble det bygd internatfløy og forelesningssal, og Leangkollen ble brukt som kurssted for organisasjoner. Fra 1970 dreiv Norsk Sjømannsforbund eiendommen som et reint kommersielt kurs- og konferansehotell. I 1999 inngikk forbundet leieavtale med Choice Hotels som siden har stått for drifta. Hotellet skifta samtidig navn til Quality Hotel Leangkollen. 
Leangkollen-konferansen, på engelsk kalt Leangkollen Conference, er en to dager lang konferanse som har blitt arrangert av Den Norske Atlanterhavskomité i februar hvert år siden 1965. Da møtes norske og utenlandske eksperter for å diskutere forsvars-, utenriks- og sikkerhetspolitikk. Konferansen åpner ofte på Nobelinstituttet i Oslo, mens resten av programmet foregår på Leangkollen konferansesenter i Asker.
Essoskogen

Essoskogen er en skog med turstier på Slagentangen i Tønsberg kommune i Vestfold. Området er et kulturlandskap ved kysten av Oslofjorden og har en rik vegetasjon som vokser på skjellsand. Det finnes blant annet et stort utvalg av edelløvtrær og bartrær, og om våren er store deler av skogbunnen dekket av hvitveis og blåveis. Skogen har også kystplanter som kubjelle (humleblom). Skogen eies av det amerikanske oljeselskapet ExxonMobil og fikk navnet da området ble beholdt som verneskog sør for Essoraffineriet som ble bygd på Slagentangen i 1960.
Essoskogen er fredet av Vestfold fylkeskommune og ligger i nær tilknytning til Karlsvika friområde like sør for skogsområdet. Det var tidligere feriekoloni i Essoskogen.
Stethotes

Utseende

Små (ca. 3 millimeter), avlangt ovale, blanke, brunrøde til svarte bladbiller, kan ha metallisk glans. Hodet er fremstrakt med en kort "snute". Antennene er tynne, noe kortere enn kroppen. Pronotum er rundet, en del smalere enn de jevnbrede dekkvingene, som har fine punktrader.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia og Oseania.
Johan Lædre Bjørdal

Rosenborg

I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien.

Landslaget

Han debuterte for Norges A-landslag 6. september 2013, i VM kvalifiseringskamp mot Kypros.
Han har spilt en rekke kamper for aldersbestemte landslag.
Ellasjøen

Ellasjøen er en innsjø på den sørvestlige delen av Bjørnøya. Innsjøen ligger på nordsiden av Alfredfjellet. Innsjøen har et høyt innhold av miljøgifter.